Ջամալ Լասելս

**Ջամալ Լասելս** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Նյուքասլ Յունայթեդի կազմում։ Խաղում է կենտրոնական պաշտպանի դիրքում։

## Ակումբային կարիերա
### Նոթինգհեմ Ֆորեստ
Լասելսը Նոթինգհեմ Ֆորեստի ակադեմիայի սան է։ Իր առաջին պայմանագիրը կնքեց 2011 թվականի մարտին։ Իր պրոֆեսիոնալ դեբյուտը նշեց 2012 թվականի հունվարի 31-ին՝ թիմի մեկնարկային կազմում խաղադաշտ դուրս գալով Բարնլիի դեմ խաղում։ Մարտի 9-ին Լասելսը մինչև մրցաշրջանի ավարտը վարձավճարով միացավ Սթիվենիջին։ Ակումբի կազմում իր դեբյուտը նշեց մարտի 13-ին՝ փոխարինման մտնելով Օլդհեմ Ատլետիկի դեմ խաղում։ Իր առաջին գոլը պրոֆեսիոնալ կարիերայում խփեց ապրիլի 14-ին՝ Յովիլ Թաունի դեմ խաղում։ Սթիվենիջի կազմում Լասելսը անցկացրեց 9 հանդիպում՝ դառնալով 1 գոլի հեղինակ։

2012 թվականի օգոստոսի 7-ին Լասելսը երկարաձգեց իր պայմանագիրը Նոթինգհեմ Ֆորեստի հետ մինչև 2016 թվականը։ Իր առաջին գոլը ակումբի կազմում խփեց 2013 թվականի օգոստոսի 28-ին՝ Անգլիայի լիգայի գավաթի Միլոուոլի դեմ խաղում։ Չեմպիոնշիպում իր առաջին գոլը խփեց 2014 թվականի փետրվարի 8-ին՝ Բլեքփուլի դեմ խաղում։ Մարտի 18-ին Լասելսը 4.5 տարով երկարաձգեց պայմանագիրը ակումբի հետ։ 2015 թվականի փետրվարի 25-ին անգլիացին գոլ խփեց Բորնմութի դեմ խաղում՝ օգնելով իր թիմին հաղթել 2-1 հաշվով։ Նոթինգհեմ Ֆորեստի կազմում Լասելսը անցկացրեց 65 հանդիպում՝ դառնալով 4 գոլի և 1 գոլային փոխանցման հեղինակ։

### Նյուքասլ Յունայթեդ
2014 թվականի օգոստոսի 9-ին Լասելսը պայմանագիր կնքեց Նյուքասլ Յունայթեդի հետ, և 2014-15 մրցաշրջանում վարձավճարով վերադարձավ Նոթինգհեմ Ֆորեստ։ Իր դեբյուտը Նյուքասլի կազմում անգլիացին նշեց 2015 թվականի օգոստոսի 25-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Նորթհեմպտոն Թաունի դեմ խաղում։ Առաջին հանդիպումը Պրեմիեր Լիգայում անցկացրեց հոկտեմբերի 3-ին՝ փոխարինելով Քևին Մբաբուին Մանչեսթեր Սիթիի դեմ խաղում։ Իր առաջին գոլը Լասելսը խփեց 2016 թվականի հունվարի 23-ին՝ Ուոթֆորդի դեմ խաղում։ Փետրվարի 3-ին նա հեռացվեց խաղադաշտից Էվերթոնի դեմ խաղում՝ կարմիր քարտ ստանալով հանդիպման վերջին րոպեին։ Ապրիլի 11-ին՝ Սաութհեմպտոնի դեմ խաղից հետո անգլիացին հանրայնորեն քննադատեց Նյուքասլի ֆուտբոլիստներին՝ հարցականի տակ դնելով նրանց խաղալու ցանկությունը։ 2015-16 մրցաշրջանում Լասելսը անցկացրեց 21 հանդիպում՝ դառնալով 2 գոլի հեղինակ, սակայն Նյուքասլը դուրս մնաց Պրեմիեր Լիգայից։
[ձախից|մինի|252x252փքս|Լասելսը [Նյուքասլ Յունայթեդ|Նյուքասլի կազմում 2015 թվականին]]
2016 թվականի օգոստոսի 4-ին Լասելսը Ռաֆայել Բենիտեսի կողմից ընտրվեց Նյուքասլի նոր ավագ։ Թիմի ավագի թևկապով նա առաջին անգամ խաղադաշտ դուրս եկավ օգոստոսի 5-ին՝ Ֆուլհեմի դեմ խաղում։ 2017 թվականի ապրիլի 14-ին անգլիացին գոլ խփեց Լիդս Յունայթեդի դեմ խաղում, իսկ հանդիպումն ավարտվեց 1-1 հաշվով։ 2016-17 մրցաշրջանում Նյուքասլը հաղթեց Չեմպիոնշիպը՝ վերադառնելով Պրեմիեր Լիգա, իսկ Լասելսը ընդգրկվեց Չեմպիոնշիպի խորհրդանշական հավաքականում։

2017 թվականի սեպտեմբերի 10-ին Լասելսը խփեց Սուոնսի Սիթիի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Հոկտեմբերի 6-ին անգլիացին 6 տարով երկարաձգեց իր պայմանագիրը ակումբի հետ։ Հոկտեմբերի 7-ին Լասելսը մարզման ժամանակ վիճաբանության մեջ մտավ Մոհամեդ Դիամեի հետ։ Մի քանի օր անց ֆուտբոլիստները ներողություն խնդրեցին և իրենց հաշվին լանչի հրավիրեցին Նյուքասլի մնացած խաղացողներին։ 2018 թվականի հունվարի 31-ին նա գոլ խփեց Բարնլիի դեմ խաղում, իսկ հանդիպումն ավարտվեց 1-1 հաշվով։ 2017-18 մրցաշրջանում Լասելսը անցկացրեց 35 հանդիպում՝ դառնալով 3 գոլի հեղինակ և ճանաչվելով Նյուքասլի տարվա լավագույն ֆուտբոլիստ։

2018 թվականի նոյեմբերի 1-ին Լասելսը երկարաձգեց իր պայմանագիրը Նյուքասլ Յունայթեդի հետ մինչև 2024 թվականը։

## Միջազգային կարիերա
Լասելսը ներկայացրել է Անգլիան տարբեր տարիքային երիտասարդական հավաքականներում։ 2013 թվականին նա մինչև 20 տարեկանների հավաքականի կազմում մասնակցեց աշխարհի առաջնությանը՝ խաղադաշտ դուրս գալով միայն Իրաքի դեմ խաղում, իսկ Անգլիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 10-ի դրությամբ*

## Նվաճումներ
### Ակումբային
**Նյուքասլ Յունայթեդ**

* Չեմպիոնշիպ. 2016–17

### Անհատական
* Չեմպիոնշիպի խորհրդանշական հավաքական. 2016–17
* Նյուքասլ Յունայթեդի տարվա լավագույն ֆուտբոլիստ. 2017–18

## Ծանոթագրություններ

## Արտաքին հղումներ
* Լասելսի պաշտոնական Տվիտերի էջը
* Լասելսի պաշտոնական Ինստագրամի էջը
* Լասելսը transfermarkt-ում
* Լասելսը soccerbase.com-ում
* Լասելսը WhoScored.com կայքում
* Լասելսը Նյուքասլ Յունայթեդի պաշտոնական կայքում
* Լասելսը Պրեմիեր Լիգայի պաշտոնական կայքում
* Լասելսը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սթիվենիջի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Լեսթեր Սիթիի ֆուտբոլիստներ